- Hindi News
- National
- सीपीएम के विरोध में विभिन्न संगठनों ने प्रदर्शन कर एसडीएम को सौंपा ज्ञापन
सीपीएम के विरोध में विभिन्न संगठनों ने प्रदर्शन कर एसडीएम को सौंपा ज्ञापन
नागरिकसुरक्षा मंच के तत्वावधान में केरल में माकपा सरकार की खूनी हिंसा के विरोध में शहर के नागरिकों एवं स्वयंसेवकों द्वारा देवीलाल मार्केट में धरना, प्रदर्शन और आक्रोश सभा का आयोजन किया गया। प्रदर्शन कर शहीदी स्मारक पर पहुंचे, जहां लोगों ने एसडीएम अशोक बंसल को ज्ञापन सौंपा। आक्रोश सभा में सर्वप्रथम केरल में हिंदू समाजसेवी कार्यकर्ताओं की निर्मम हत्या पर उन्हें पुष्पांजलि दी गई 2 मिनट का मौन रख कर भावभीनी श्रद्धांजलि अर्पित की गई। मंजू टुटेजा ने कहा कि राष्ट्रीय स्वयंसेवक संघ के कार्यकर्ताओं को केरल में प्रताड़ित करने का मुख्य उद्देश्य अन्य स्वयंसेवकों का मनोबल तोडऩा कर्तव्य पथ से विमुख करना है। पूर्व प्राध्यापक विजय सैनी ने कहा कि वास्कोडिगामा भी भारत में केरल के रास्ते से ही सोने का व्यापार करने आया था। इसी तरह इन राष्ट्रविरोधी ताकतों ने भी केरल से ही अपना जघन्य कार्य शुरू किया। आशा रानी खेदड़ ने माकपा कार्यकर्ताओं की शिकार एक कार्यकर्ता की बेटी की व्यथा कविता के रूप में प्रस्तुत की। विवेकानंद मंच की ओर से विजेंद्र वर्मा ने कहा कि केरल में जो माकपा कर रही है, हम उनका पूरा विरोध कर सामूहिक तिरस्कार करेंगे। रवि कुमार ने कहा कि राष्ट्रविरोधी ताकते अपना प्रचार अंग्रेजी भाषा में करते हैं और प्रचार सामग्री को बुद्धिजीवियों में वितरित करती हैं। नेहा धवन ने कहा कि राष्ट्रीय स्वयंसेवक जो राष्ट्र भावना केरल में जागृत कर रह है, वो उन राष्ट्र विरोधी ताकतों को बर्दाश्त नहीं है। राष्ट्रीय स्वयंसेवक संघ के विभाग संघचालक सुरेंद्र जैन ने कहा कि केरल के अंदर संघ का कार्य बहुत पुराना है, केरल में 344 स्थानों पर 4465 शाखाएं लगी हुई है। मंच संचालन कार्यक्रम के संयोजक अनूप जोगी ने किया एकता का आह्वान किया।
नाराजगी
आक्रोश सभा करने के बाद एसडीएम को ज्ञापन सौंपते संगठनों के सदस्य।
tgl_Latn sot_Latn hin_Deva hin_Deva hin_Deva bho_Deva hin_Deva